อายุ25ครับ เป็นคนอ้วนมีพุง หนัก90 ลองกดท้องตัวเองดูแถวรอบๆสะดือตอนยืนดู พอกดลงไปแล้วเหมือนเจอชั้นกล้ามเนื้อแข็งๆ กดไม่ค่อยลงลง อย่างนี้ปกติไหมครับ กลัวเป็นเนื้องอกในช่องท้อง แต่พอนอนลง สามารถกดลงไปได้ลึกกว่าตอนยืน
สวัสดีค่ะ ขณะที่เรายืน กล้ามเนื้อหน้าท้องก็จะมีการหดเกร็งตามปกติ และมีการการหดเกร็งตัวมากกว่าในท่านอน ดังนั้น หากยืนแล้วกดหน้าท้อง ก็ย่อมกดได้แข็งมากกว่าการกดในท่านอนเป็นปกติค่ะส่วนการจะมีก้อนในท้องหรือไม่นั้น ก็ควรนอนราบลง แล้วคลำท้องไปทั่วๆ หากกกดแล้วเจอก้อน ก็อาจเป็นก้อนในช่องท้องได้ หรือเป็นอวัยวะปกติของเราก็ได้ค่ะ ทั้งนี้ หากเป็นคนอ้วน อาจคลำได้ลำบาก เพราะชั้นไขมันใต้ผิวหนังจะหนา ซึ่งหากไม่แน่ใจ ว่ามีก้อนในท้องหรือไม่ ก็ควรไปพบแพทย์เพื่อตรวจค่ะ อย่างไรก็ตาม หากมีก้อนในท้องจริง ก็น่าจะมีอาการผิดปกติต่างๆ ร่วมด้วย เช่น ปวดท้อง การถ่ายอุจจาระปกติ ท้องโตขึ้นชัดเจน เป็นต้นสำหรับการที่มีน้ำหนักตัว 90 กิโลกรัม ถือว่ามีโรคอ้วน แนะนำควรไปพบแพทย์เพื่อการลดน้ำหนัก เพื่อป้องกันไม่ให้เกิดโรคต่างๆ ตามมา เช่น เบาหวาน ไขมันในเลือดสูง ความดันโลหิตสูง นรองกระดูกสันหลังเสื่อม เข่าเสื่อม เป็นต้น